Gw mau tau Plot dari Avengers: Infinity War. Jelasin dalam bahasa melayu

Kapal Angkasa Thor di angkasa lepas

Mengisahkan Thanos, pemerintah dari planet Titan tiba dari Planet Xandar dan berjaya memperolehi Batu Kuasa, salah satu dari enam biji batu infiniti bersama-sama para askarnya Ebony Maw, Obsidian, Midnight dan Glaive turun ke kapal angkasa Asgard untuk mendapatkan Tesseract. Thor dan Hulk berjaya ditewaskan manakala Loki terkorban di tangan Thanos. Kini dia sudah mempunyai dua biji batu infiniti iaitu Batu Kuasa dan Batu Angkasa (Tesseract) di dalam genggamannya. Hanya tinggal dua biji batu lagi yang masih berada di bumi untuk melengkapkan keenam-enam batu tersebut bagi melayakkan dia menjadi pemerintah teragung seluruh alam semesta. Heimdall sempat menghantar pulang Hulk yang cedera parah ke bumi menggunakan Bifröst khas dalam dirinya sebelum dia sendiri terbunuh. Tujuannya agar Hulk dapat memberitahu kepada para Avengers yang lain mengenai Thanos dan bala tenteranya akan turun ke bumi dalam masa terdekat ini.

New York City, Amerika Syarikat di bumi

Hulk berjaya mendarat di Sanctum Sanctorum, New York City sebelum bertukar menjadi Bruce Banner dan memberi amaran kepada Dr. Strange dan Wong yang Thanos akan turun ke bumi untuk mendapatkan dua biji batu infiniti iaitu Batu Masa dan Batu Minda serta merancang untuk membunuh hampir separuh penduduk alam semesta ini. Dr. Strange telah merekrut Tony Stark. Sedangkan Tony Stark masih tidak bertegur sapa dengan Steve Rogers (Rujuk pos kredit Captain America: Civil War). Beberapa hari kemudian, dua orang kanan Thanos, Ebony Maw dan Obsidian tiba di bumi untuk mendapatkan Batu Masa dari Dr. Strange. Gabungan Iron Man, Dr. Strange, Wong dan Spiderman akhirnya berjaya juga mencederakan Maw dan Obsidian sebelum kedua-duanya melarikan diri dari kota tersebut. Banner gagal menjelmakan sebagai Hulk ekoran Hulk masih mengalami trauma yang kritikal selepas dikalahkan Thanos beberapa hari yang lepas.